Béres Attila

*Csődal*

**örökérvényű tanítás a Bábjátékos című musicalből**

Csendbiztos

A csőnek van egy luka,   
a csőnek van két luka,   
a két luk között lapul a cső maga.

Ha egy luk szembe jő,   
az olyan megnyerő,   
hogy nem tudhatod,   
hogy mögötte van-e maga a cső!

óóóóóó

Akárki voltál,   
a csőben csak egy dugó vagy,   
semmi más,   
a csőbe csak befele vezet az út,   
a csőben csak a cső a folytatás!!!

A hatalom úgy csábít, és kell a szerelem,

És jó, ha sok a pénzed, de nem lesz kegyelem,

Mert fut az idő, és fogy az erő,

Ha eléred a célod, az lesz maga a cső!

A csőnek van egy luka,   
a csőnek van két luka,   
a két luk között lapul a cső maga.

Hitted, hogy az élet még ajándékot ád,

De becsapott a szemed, és hazudott a szád,

Akik ma kedvesen nevetnek rád,

Holnap megesznek, és nincs tovább!

A csőnek van ...

*Zene: Várkonyi Mátyás*